****

**Republika e Kosovës**

**Republika Kosova - Republic of Kosovo**

*Qeveria - Vlada – Government*

*Ministria e Punës dhe Mirëqenies Sociale - Ministarstvo za Rad i Socijalne Zaštite Ministry of Labour and Social Welfare*

Bazuar në nenin 12, paragrafi 4 të Ligjit Nr. 03/ L -149 për Shërbimin Civil të Republikës së Kosovës, dhe në Ligjin Nr. 04/L-077 për Marrëdhëniet e Detyrimeve, me qëllim të ofrimit të shërbimeve të veçanta, Ministria e Punës dhe Mirëqenies Sociale :

**Shpall Konkurs Publik**

**për Marrëveshje për Shërbime të Veçanta**

|  |  |
| --- | --- |
| Emri i Institucionit:  | Ministria e Punës dhe Mirëqenies Sociale |
| Njësia Organizative: | Kabineti i Ministrit  |
| Titulli i punës:  | **Ekspert për Marrëdhënie me Publikun** |
| Koeficienti |  |
| Raporton te:  | Shefi i Kabinetit të Ministrit |
| Lloji i kontratës:  | Marrëveshje për Shërbime të Veçanta – (MSHV) |
| Orari i punës:  | I plotë |
| Numri i ekzekutuesve: | 1 (një) |
| Vendi:  | Prishtinë |

Detyrat dhe përgjegjësitë :

* Ndihmon Zyrën e ministrit, Zyrën e Sektkretarit të përgjithshëm, Zyrën për komunikim me publikun, Agjencinë e Inspektoratit të Punës; Agjencinë e Punësimit të Republikës së Kosovës në fushën në marrëdhënie me publikun;
* Organizimin e fushatave të Ministrisë së Punës dhe Mirëqenies Sociale dhe në aspektet tjera që ndërlidhen me fushveprimtarinë e MPMS-së
* Kryen edhe punë të tjera që janë në interes të shërbimit, sipas rekomandimit të shefit të kabinetit të ministrit, Sekretarit të përgjithshëm.

**Kualifikimet dhe përvoja e punës:**Të ketë të kryer fakultetin e gazetarisë, të ketë njohuri dhe përvojë në fushën e marketingut dhe informimit, pesë (5) vite përvojë pune.

**Kushtet e pjesëmarrjes në konkurs** :

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, janë në posedim të drejtave civile dhe politike, kanë përgatitjen e nevojshme arsimore dhe aftësinë profesionale për kryerjen e detyrave dhe të cilët kanë aftësitë fizike që kërkohen për pozitën përkatëse.

**Aktet ligjore dhe nënligjore që e rregullojnë rekrutimin** :

Përzgjedhja bëhet në pajtim me nenin 12 paragrafi 4 të Ligjit Nr. 03/L-149 të Shërbimit Civil të Republikës së Kosovës, Ligjin Nr. 04/L-077, Për Marrëdhëniet e Detyrimeve. Në këtë konkurs zbatohet një procedurë e thjeshtësuar e rekrutimit.

**Procedurat e konkurrimit** :

Procedura e konkurrimit është e hapur për kandidatët e jashtëm.

**Paraqitja e kërkesave** :

Marrja dhe dorëzimi i aplikacioneve: Divizioni për Burime Njerëzore, sheshi “Zahir Pajaziti” ndërtesa e re e MPMS-së në Prishtinë, aplikacioni mund të shkarkohet nga ueb-faqe <http://mpms-gov.net/>

Për informata më të hollësishme mund ta kontaktoni Divizionin për Burimeve Njerëzore në numër telefoni 038 212-886, prej orës 8:00 – 16:00.

Konkursi mbetet i hapur **7 (shtatë)** ditë kalendarike, nga dita e publikimit, që nga data: **15.05.2018** deri më **21.05.2018**,që konsiderohet dita e fundit e mbylljes së konkursit.

Aplikacionet e dërguara me postë, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda 2 ditësh; aplikacionet që arrijnë pas këtij afati dhe aplikacionet e mangëta refuzohen.

Aplikacionit i bashkëngjiten kopjet e dokumentacionit për kualifikimin arsimor, dhe dokumentacionet e tjera të nevojshme që kërkon vendi i punës, për të cilin konkurrohet.

Aplikacionet e dorëzuara nuk kthehen!

Kandidatët e përzgjedhur në listën e ngushtë do të ftohen në intervistë nëpërmjet telefonit.

Ministria e Punës dhe Mirëqenies Sociale, mirëpret aplikacionet nga të dy gjinitë nga të gjitha komunitetet.